Ireneusz Kania

**Ireneusz KANIA** (naskiĝis la 19-a de septembro 1940 en Wieluń, mortis la 9-an de oktobro 2023 en Krakovo) estis pola tradukisto, poligloto, eseisto kaj esoterulo. Tradukinto de kelkdeko da libroj el dekkelkaj lingvoj, antaŭ ĉio de latinida lingvaro kaj azia.

## Vivo
Ireneusz Kania frekventis liceon en Wieluń (1954–1959). En la jaroj 1959–1964 studis romanistikon ĉe Jagelona Universitato en Krakovo.

En la jaroj 1964–1968 estis korektisto, teknika redaktoro kaj inspektisto en krakova filio de Eldonejo PWN. Poste aliloke dokumentisto kaj gvidanto de la sekcio pri kunlaboro kun eksterlando. De 1975 ĝis 1981 redaktoro kaj vicgvidanto de Redakto de Tradukoj  en Wydawnictwo Literackie (Literatura Eldonejo), kie respondecis pri hispanismo kaj hispanamerika literaturo. De 1981 fokusiĝis pri literatura laboro, antaŭ ĉio pri tradukado.

Aktiva kiel tradukisto de la 70-aj jaroj, komence de la portugala lingvo. 

En la jaroj 1983–1988 gvidis privatan kurson de la klasika tibeta lingvo kaj, en la 90-aj jaroj, okupojn pri literatura traduko en  Literatura-Arta Studumo ĉe Jagelona Universitato

Ankaŭ eseisto, fakulo pri tibetologio, budhismo kaj kabalo. En 2001 publikigis aŭtoran kolekton de eseoj, titolitan *Ścieżka nocy* (Pado de la nokto).

De 1980 ĝis 1983 apartenis al Asocio de Polaj Literaturistoj, de 1983 al Asocio de Polaj Tradukistoj, kaj de 1989 ĝis aŭgusto de 2020 al Asocio de Polaj Verkistoj.

## Tradukoj al la pola lingvo de Ireneusz Kania
### Tradukoj el la angla
* 14-a Dalai-lamao, *Enkonduko al budhismo*, partoj 1-2, 1985
* Robert Graves, *Blanka diino*, 2000 
* Károly Kerényi, Eleusis. Arketipa bildo de patrino kaj filino, 2004

### Tradukoj el la franca
* Emil Cioran, *Interparoloj kun Cioran*, 1999.
* Mircea Eliade, *Okultismo, sorĉoj, kulturaj modoj: eseoj*, 1992

### Tradukoj el la germana
* Károly Kerényi, *Misteroj de Kabiroj; Prometeo*, 2000.
* Hermann Oldenberg, *Vivo, instruado kaj la komunumo de Budho*, 1994
* Gershom Scholem, *Juda mistikismo kaj ties ĉefaj direktoj*, 1997, 2007

### Tradukoj el la greka
* Konstantinos Kavafis, *Atendante la barbarojn. Elektitaj poemoj*, 2013
* Nikos Kazantzakis, *Zorba, la greko*, 2021

### Tradukoj el la hebrea
* *Rakontoj de Zoharo. Pri kabalo kaj Zoharo*, 2005

### Tradukoj el la hispana
* Witold Gombrowicz, *Nia erotika dramo*, 2003

### Tradukoj el la itala
* Umberto Eco, *Kion kredas tiu, kiu ne kredas?*, 1998; *Kvin moralaj skribaĵoj*, 1999
* Maryla Falk, *Psikologia mito en antikva Hindujo*, 2011

### Tradukoj el latino
* Nikolao de Kuzo, *Pri la dokta nescio*, 1997

### Tradukoj el palia lingvo
* *Muttāvali. Libro de malnovbudhanaj tekstoj*, 1999, 2007
* *Dhammapada, aŭ Strofoj pri Dhammo*, 2023
* *Suttanipāta. Kolekto de instruoj de frua budhismo*, 2023

### Tradukoj el la portugala
* Agostinho Neto, *Palmoj de espero*, 1978
* Luís Vaz de Camões, *La Luzidoj*, 1995

### Tradukoj el la rumana
* Emil Cioran, *Sur pintoj de malespero*, 1992, 2008; *Krepusko de ĉia penso*, 2021

### Tradukoj el sanskrito
* *Trifoje po cent strofoj de Bhartṛhari: pri saĝeco de vivo, pri ama pasio kaj pri rezignado*, 1980

### Tradukoj el la tibeta
* Milarepa, Rakonto pri la vivo de honorinda, granda kaj potenca jogano Milarepa aŭ Vojmontrilo de liberiĝo kaj ĉionscio, 1996
* *La Tibeta Libro de Morto*, 1985 (en "Literatura na Świecie"/Literaturo en na Mondo), 1991 (1-a libra eldono), 1993, 1996, 2001, 2005, 2007

Kategorio:Polaj tradukistoj
Kategorio:Poliglotoj